**KRITÉRIÁ PRE VÝBER PROJEKTOV - HODNOTIACE KRITÉRIÁ**

pre hodnotenie žiadostí o NFP v rámci Programu Slovensko 2021 – 2027,

cieľa politiky súdržnosti 1 Konkurencieschopnejšia a inteligentnejšia Európa

**POSKYTOVATEĽ:**

Ministerstvo investícií, regionálneho rozvoja a informatizácie Slovenskej republiky

**ŠPECIFICKÝ CIEĽ:**

**RSO 1.2** Využívanie prínosov digitalizácie pre občanov, podniky, výskumné organizácie a orgány verejnej správy (EFRR) (ďalej ako „ŠC RSO 1.2“),

**Národné projekty**

1. Úvod

Výber národných projektov na implementáciu v rámci **Cieľa politiky súdržnosti 1** K**onkurencieschopnejšia a inteligentnejšia Európa, ŠC RSO1.2** bude rešpektovať výstupy dokumentov spracovaných pre potreby programového obdobia 2021 – 2027[[1]](#footnote-1), ako aj príslušnú legislatívu pre oblasť rozvoja informačnej spoločnosti.

**Kritéria pre výber projektov – hodnotiace kritéria – národné projekty (ďalej ako „hodnotiace kritéria“) predstavujú tzv. vecné kritéria** pre výber národných projektov[[2]](#footnote-2) nad rámec minimálnych požiadaviek na výber projektov podľa článku 73 **Nariadenia Európskeho parlamentu a Rady (EÚ) 2021/1060 z 24. júna 2021**, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde plus, Kohéznom fonde, Fonde na spravodlivú transformáciu a Európskom námornom, rybolovnom a akvakultúrnom fonde a rozpočtové pravidlá pre uvedené fondy, ako aj pre Fond pre azyl, migráciu a integráciu, Fond pre vnútornú bezpečnosť a Nástroj finančnej podpory na riadenie hraníc a vízovú politiku (ďalej ako „nariadenie o spoločných ustanoveniach“).

Tieto vecné hodnotiace kritéria ako aj každá ich zmena, **podliehajú** podľa **čl. 40, ods. 2 všeobecného nariadenia schváleniu Monitorovacím výborom pre Program Slovensko 2021 – 2027** **po ich prerokovaní v Komisii pri Monitorovacom výbore pre Program Slovensko 2021 – 2027 pre cieľ 1 (Konkurencieschopnejšia a inteligentnejšia Európa)** politiky súdržnosti EÚ.

**Hodnotiace kritéria** vypracoval Riadiaci orgán pre Program Slovensko 2021 – 2027[[3]](#footnote-3) **pre oblasti podpory** Programu Slovensko 2021 – 2027, v rámci:

|  |  |  |
| --- | --- | --- |
| **Špecifický cieľ** | **Opatrenie** | **Aktivity** |
| **RSO1.2** Využívanie prínosov digitalizácie pre občanov, podniky, výskumné organizácie a orgány verejnej správy (EFRR) | **Opatrenie 1.2.2 Podpora budovania inteligentných miest a regiónov** | - podpora rozvoja inteligentného riadenia/správy miest a regiónov, najmä zavádzania a zvyšovania kvality a odolnosti systémov a optimalizácie procesov verejnej správy, systémov riadenia kvality, procesov integrovaného plánovania a riadenia, súvisiacich s rozvojom inteligentných miest a regiónov, vrátane analytických aktivít, optimalizácie financovania rozvoja inteligentných miest a regiónov a súvisiacich procesov verejného obstarávania, tvorby a riadenia reformných politík, hodnotení vplyvov politík, legislatívy a efektivity procesov;- podpora rozvoja tvorby, spracovania, využívania a prepájania dát v rámci verejnej správy, najmä rozvoja dátových platforiem, využívania priestorových a otvorených dát a súvisiacich nástrojov s pridanou hodnotou pre inteligentné rozhodovanie a správu mesta/regiónu, proaktívnych elektronických služieb, ako aj poskytovanie služieb občanom a podnikateľom, vrátane získavania poznatkov o aktuálnom stave dostupnosti a využívania dát v rámci verejnej správy, budovania špecifických kapacít a infraštruktúry v tejto oblasti;- podpora aktivít a inovatívnych riešení pre zvyšovanie kvality života, ekologickosti, bezpečnosti, odolnosti a udržateľnosti miest a regiónov, ako aj podpora behaviorálnych a sociálnych inovácií;- podpora pri budovaní otvorených riešení ekosystémov inteligentných miest a regiónov vrátane súvisiacej infraštruktúry, správy zdrojov a inteligentného prístupu k aplikovaniu technických štandardov pre takéto riešenia;- podpora vytvárania a rozvoja inovačných ekosystémov, platforiem a partnerstiev pre aktivity experimentovania s novými technológiami, pilotovania inovatívnych, zelených, udržateľných riešení v tejto oblasti, ich škálovania a replikácie či internacionalizácie a podpory spolupráce medzi akademickým a podnikateľským sektorom, verejnou správou a občanmi, zdieľania získaných skúseností a vedomostí, vrátane vytvárania súvisiacej infraštruktúry, vhodného prostredia, efektívnych foriem financovania a riadenia; súčasťou podpory bude zapojenie akademického a podnikateľského sektora, verejnej správy a občanov;- podpora nastavenia a optimalizácie prostredia miest a regiónov, vrátane vymedzenia území/lokalít pre účely experimentovania s novými technológiami, pilotovania inovatívnych riešení (living labs) a inteligentnej regulácie (regulačné sandboxy);- podpora budovania administratívnych, technických a analytických kapacít pre rozvoj inteligentných miest a regiónov a implementáciu projektov v tejto oblasti, vrátane podpory vzdelávacích aktivít a programov, a aktivít zameraných na budovanie vedomostnej základne, systematizácie zdieľania skúseností a poznatkov budúcej generácie odborných kapacít v oblasti inteligentných miest a regiónov;- technická asistencia pre prípravu a realizáciu konceptov, stratégií, projektov a multi-sektorových investícií v oblasti rozvoja inteligentných miest a regiónov;- podpora aktivít medzi-obecnej, resp. medzi-regionálnej či cez-hraničnej spolupráce v oblasti rozvoja inteligentných miest a regiónov (napr. v synergii s implementáciou konceptov Smart Village a pod.), experimentovania s novými technológiami, pilotovania inovatívnych riešení, ich škálovania či replikácie, zdieľanie a budovanie administratívnych a technických kapacít;- podpora účasti slovenských miest a regiónov v medzinárodných sieťach, platformách, projektoch a partnerstvách. |

1. Vylučujúce hodnotiace kritéria

Nižšie definované hodnotiace kritériá tzv. vecné kritéria žiadostí o poskytnutie nenávratného finančného príspevku (ďalej ako „ŽoNFP“) predstavujú **vylučujúce kritéria,** ktoré sú vyhodnocované iba možnosťou **áno alebo nie**, pričom **,,nie“** znamená automaticky **nesplnenie kritérií** pre výber projektov a **neschválenie ŽoNFP.**

|  |
| --- |
| **Hodnotiace kritérium** |
| **1.**  | **Príspevok projektu k cieľom a aktivitám Programu Slovensko 2021 -2027 a k výsledkom Partnerskej dohody**  | **Predmet posúdenia** | **Výsledok** | **Spôsob aplikácie**  |
| Posudzuje sa súlad projektu s intervenčnou stratégiou programu Slovensko 2021 – 2027 (ďalej ako „P SK“) v nasledovných oblastiach:1) súlad projektu s niektorým z nasledujúcich špecifických cieľov: **RSO1.2 (opatrenie 1.2.2)**, 2) súlad s očakávanými výsledkami definovanými v Partnerskej dohode pre relevantný špecifický cieľ RSO 1.2 3) súlad s definovanými typmi oprávnených aktivít v rámci výzvy.Na rozdiel od administratívneho overenia ide o hĺbkové posúdenie vecnej (obsahovej) stránky projektu z hľadiska jeho súladu s intervenčnou stratégiou P SK. | áno | Projekt je v súlade s intervenčnou stratégiou P SK v príslušných oblastiach*.* |
| nie | Projekt nie je v súlade s intervenčnou stratégiou P SK v príslušných oblastiach. |

Hodnotiteľ posudzuje najmä informácie uvedené v častiach ŽoNFP: 5. Identifikácia projektu, 7. Popis projektu, 10.1 Aktivity projektu a očakávané merateľné ukazovatele.

Hodnotiteľ posúdi, či je správne a dostatočne deklarovaný súlad ŽoNFP s intervenčnou stratégiou P SK v nasledovných aspektoch:

* súlad s príslušným špecifickým cieľom,
* súlad s očakávanými výsledkami definovanými v Partnerskej dohode pre relevantný špecifický cieľ RSO 1.2,
* súlad s definovanými typmi oprávnených aktivít v rámci výzvy.

Hodnotiteľ posúdi, či deklarovaný príspevok vyplýva z realizácie konkrétnych aktivít projektu. **V prípade, že ŽoNFP je v súlade s intervenčnou stratégiou P SK vo všetkých troch uvedených oblastiach, hodnotiteľ priradí odpoveď „áno“. V opačnom prípade priradí odpoveď „nie“.**

**Hodnotiteľ svoju odpoveď zdôvodní** v hodnotiacom hárku odborného hodnotenia v časti „Komentár“ a súčasne uvedie odkaz na dokument alebo relevantnú časť (ŽoNFP a relevantnej prílohy), na základe ktorej bolo vykonané hodnotenie. Hodnotiteľ je povinný uviesť odpoveď pri každom konkrétnom hodnotení.

|  |
| --- |
| **Hodnotiace kritérium** |
| **2.**  | **Je projekt v súlade s platným Akčným plánom inteligentných miest a regiónov pre roky 2023 – 2026**? | **Predmet posúdenia** | **Výsledok** | **Spôsob aplikácie**  |
| Posudzuje sa súlad projektu s platným Akčným plánom inteligentných miest a regiónov pre roky 2023 – 2026 (ďalej ako „AP“)**[[4]](#footnote-4)**. | áno | Projekt je v súlade s niektorým z opatrení AP uvedenými v Prílohe č.1*.* |
| nie | Projekt nie je v súlade s niektorým z opatrení AP uvedenými v Prílohe č.1. |

Hodnotiteľ posudzuje najmä informácie uvedené v častiach ŽoNFP: 7. Popis projektu.

Hodnotiteľ posudzuje, či obsahom projektu/ŽoNFP je príspevok k niektorému z opatrení AP uvedenými v Prílohe č.1*.* V prípade, že projekt/ŽoNFP prispieva k niektorémuz opatrení AP uvedenými v Prílohe č.1*.***, hodnotiteľ priradí odpoveď „áno“.** V prípade, ak projekt/ŽoNFP **nie je v súlade so žiadnym** zopatrení AP uvedenými v Prílohe č.1*.* **priradí odpoveď „nie“. Hodnotiteľ svoju odpoveď zdôvodní** v hodnotiacom hárku odborného hodnotenia v časti „Komentár“ a súčasne uvedie odkaz na dokument alebo relevantnú časť (ŽoNFP a relevantnej prílohy), na základe ktorej bolo vykonané hodnotenie. Hodnotiteľ je povinný uviesť odpoveď pri každom konkrétnom hodnotení.

|  |
| --- |
| **Hodnotiace kritérium** |
| **3.**  | **Vhodnosť navrhovaných aktivít z vecného a časového hľadiska** | **Predmet posúdenia** | **Výsledok** | **Spôsob aplikácie**  |
| Posudzuje sa kvalitatívna úroveň a využiteľnosť výstupov projektu, účinnosť a logická previazanosť aktivít projektu, chronologická nadväznosť aktivít projektu, odborná kapacita implementačného tímu projektu, vhodnosť a reálnosť dĺžky trvania jednotlivých aktivít, súlad časového plánu s ďalšou súvisiacou dokumentáciou (napr. prílohy ŽoNFP) vrátane reálnosti a primeranosti nastavenia hodnôt merateľných ukazovateľov voči výške žiadaného NFP a rozsahu aktivít projektu. | áno | Navrhovaný spôsob realizácie všetkých aktivít umožňuje dosiahnutie výstupov projektu v navrhovanom rozsahu, aktivity projektu majú logickú vzájomnú súvislosť, žiadateľ má dostatočnú odbornú kapacitu implementačného tímu projektu, časové lehoty realizácie aktivít sú reálne a sú v súlade so súvisiacou dokumentáciou (napr. prílohy ŽoNFP), hodnoty merateľných ukazovatele sú reálne a primerané voči výške žiadaného NFP a rozsahu aktivít. |
| nie | Navrhovaný spôsob realizácie aktivít vykazuje **aspoň jeden z nasledovných nedostatkov**, ktoré môžu mať vplyv na dodržanie žiadateľom stanovenej dĺžky realizácie projektu/ohrozenie dosiahnutia cieľa a výsledkov projektu: 1. neumožňuje dosiahnutie výstupov projektu v navrhovanom rozsahu,
2. aktivity projektu nie sú v plnej miere logicky previazané,
3. časové lehoty realizácie aktivít nie sú reálne, nie sú chronologicky usporiadané, nie sú v súlade so súvisiacou dokumentáciou (napr. prílohy ŽoNFP),
4. hodnoty merateľných ukazovateľov nie sú vecne a časovo reálne a primerané voči výške žiadaného NFP a rozsahu aktivít
5. nepreukázanie odbornej kapacity implementačného tímu.
 |

Hodnotiteľ posudzuje informácie uvedené v častiach ŽoNFP: 7.2 Spôsob realizácie aktivít projektu, 9. Harmonogram realizácie aktivít, 10.1 Aktivity projektu a očakávané merateľné ukazovatele.

Hodnotiteľ posudzuje najmä plnenie nasledovných oblastí:

* jednotlivé aktivity, resp. čiastkové práce na projekte na seba vecne a logicky nadväzujú,
* dĺžka trvania jednotlivých aktivít je realistická a umožňuje dosiahnutie výstupov projektu v navrhovanom rozsahu,
* časové obdobie realizácie projektu je v súlade so súvisiacou dokumentáciou (napr. prílohy ŽoNFP), ďalšími lehotami vyplývajúcimi z legislatívy SR, relevantnými zmluvnými vzťahmi, resp. relevantnými povoleniami súvisiacimi s realizáciou projektu (ak relevantné),
* hodnoty merateľných ukazovateľov sú reálne a vecne dosiahnuteľné realizáciou navrhovaných aktivít,
* hodnoty merateľných ukazovateľov sú časovo dosiahnuteľné v rámci plánovaného harmonogramu realizácie aktivít ŽoNFP,
* odborná kapacita implementačného tímu projektu.

**V prípade, že ŽoNFP (navrhovaný projekt)** umožňuje dosiahnutie výstupov projektu v navrhovanom rozsahu, všetky aktivity projektu majú logickú vzájomnú súvislosť, časové lehoty realizácie aktivít sú reálne a sú v súlade so súvisiacou dokumentáciou (napr. prílohy ŽoNFP), hodnoty merateľných ukazovatele sú vecne a časovo reálne a primerané voči výške žiadaného NFP a rozsahu aktivít **hodnotiteľ priradí odpoveď „áno“. V opačnom prípade, ak hodnotiteľ identifikuje aspoň jeden nedostatok v navrhovanom spôsobe realizácie aktivít projektu, priradí odpoveď „nie“.**

**Hodnotiteľ svoju odpoveď zdôvodní** v hodnotiacom hárku odborného hodnotenia v časti „Komentár“ a súčasne uvedie odkaz na dokument vrátane relevantnej časti (ŽoNFP a relevantnej prílohy), na základe ktorej bolo vykonané hodnotenie. Hodnotiteľ je povinný uviesť odpoveď pri každom konkrétnom hodnotení.

|  |
| --- |
| **Hodnotiace kritérium** |
| **4.** | **Spĺňajú výdavky uvedené v žiadosti podmienky oprávnenosti?** | **Predmet posúdenia** | **Výsledok** | **Spôsob aplikácie**  |
| Posudzuje sa, či navrhované výdavky projektu spĺňajú všetky podmienky oprávnenosti definované vo výzve v časti upravujúcej oblasť oprávnenosti výdavkov (vecná oprávnenosť a účelnosť výdavkov, hospodárnosť a efektívnosť výdavkov, územná oprávnenosť výdavkov, časová oprávnenosť výdavkov a pod.).Pozn.: V prípade identifikácie neoprávnených výdavkov projektu sa v procese odborného hodnotenia výška celkových oprávnených výdavkov projektu adekvátne zníži. | áno | **70** **%** **a** **viac** finančnej hodnoty žiadateľom definovaných celkových oprávnených výdavkov projektu je **oprávnených** vzhľadom k stanoveným cieľom a očakávaným výstupom projektu |
| nie | **Menej ako 70%** finančnej hodnoty žiadateľom definovaných celkových oprávnených výdavkov projektu je **oprávnených** vzhľadom k stanoveným cieľom a očakávaným výstupom projektu. |

Hodnotiteľ posudzuje informácie uvedené v časti ŽoNFP: 11 Rozpočet projektu, v prílohe ŽoNFP rozpočet projektu, projektový zámer (ak relevantné).

Hodnotiteľ posudzuje, či navrhované výdavky projektu spĺňajú všetky podmienky oprávnenosti definované vo výzve v časti upravujúcej oblasť oprávnenosti výdavkov **(vecná oprávnenosť a účelnosť výdavkov, hospodárnosť a efektívnosť výdavkov, územná oprávnenosť výdavkov, časová oprávnenosť výdavkov a pod.)**, v pravidlách oprávnenosti pre skupiny výdavkov, pravidlá dokladovania a účtovného spracovania dokladov pre skupiny výdavkov (napr. benchmarky, limity) a pod.

Vo výzve sú prehľadným spôsobom zadefinované pravidlá oprávnenosti výdavkov tak, aby boli vytvorené podmienky pre transparentné, jednoznačné a efektívne posudzovanie oprávnenosti výdavkov projektov v procese ich schvaľovania.

Vecne neoprávnené a neúčelné výdavky sú výdavky, ktoré:

* nespĺňajú hospodárnosť a efektívnosť výdavkov, a/alebo
* nie sú oprávnené z časového a územného aspektu, a/alebo
* nie sú pre realizáciu projektu nevyhnutné, a/alebo
* nie sú vecne oprávnené podľa výzvy, resp. inej riadiacej dokumentácie.

Pri hodnotení oprávnenosti výdavkov hodnotiteľ vychádza z výzvy vrátane príloh a prihliada na informácie v rozpočte projektu, ŽoNFP, v textovej časti finančnej analýzy (ak relevantné).

V prípade identifikácie nedostatkov rozpočtu projektu spočívajúcich vo formálnych nedostatkoch (napr. nesprávna klasifikácia výdavkov z hľadiska účtovného zaradenia, resp. nesprávneho priradenia k aktivitám projektu a pod.), ktoré nemajú vplyv na posúdenie oprávnenosti výdavkov, sa tieto nedostatky nezahŕňajú do neoprávnených výdavkov.

Ak hodnotiteľ identifikuje **oprávnené výdavky**, **v rozsahu 70 % a viac** finančnej hodnoty žiadateľom definovaných celkových oprávnených výdavkov**,** vzhľadom k stanoveným cieľom a očakávaným výstupom projektu, označí **„áno“**.

Ak hodnotiteľ identifikuje **oprávnené výdavky** vzhľadom k stanoveným cieľom a očakávaným výstupom projektu **v rozsahu menej ako 70 %** finančnej hodnoty žiadateľom definovaných celkových oprávnených výdavkov, označí „**nie**“.

**Hodnotiteľ svoju odpoveď zdôvodní** v hodnotiacom hárku odborného hodnotenia v časti „Komentár“ a súčasne uvedie odkaz na dokument alebo relevantnú časť (ŽoNFP a relevantnej prílohy), na základe ktorej bolo vykonané hodnotenie. Hodnotiteľ je povinný uviesť odpoveď pri každom konkrétnom hodnotení.

Poznámka**:** V prípade aplikácie paušálnej sadzby pokrývajúcu relevantné kategórie oprávnených výdavkov identifikácia neoprávnených výdavkov tvoriacich základňu pre uplatnenie príslušnej paušálnej sadzby v projekte (napr. mzdové výdavky) hodnotiteľ v procese odborného hodnotenia adekvátne zníži základňu pre uplatnenie príslušnej paušálnej sadzby, a zároveň zníži aj absolútnu hodnotu výdavkov, ktoré sa preukazujú prostredníctvom paušálnej sadzby.

1. <https://www.eurofondy.gov.sk/index.html> [↑](#footnote-ref-1)
2. Vecné kritéria môžu byť vylučujúce kritériá, bodované kritériá a výberové kritériá vypracované v zmysle dokumentu **„Všeobecná metodika a kritérií použitých pre výber projektov**“. [↑](#footnote-ref-2)
3. Ministerstvo investícií, regionálneho rozvoja a informatizácie Slovenskej republiky na základe Uznesenia vlády č. 329/2020 Z. z. [↑](#footnote-ref-3)
4. [https://www.smartcity.gov.sk/wp-content/uploads/2023/05/Ak%C4%8Dn%C3%BD-pl%C3%A1n-inteligentn%C3%BDch-miest-a-regi%C3%B3nov-na-roky-2023-2026.pdf](https://www.smartcity.gov.sk/wp-content/uploads/2023/05/Ak%C4%8Dn%C3%BD-pl%C3%A1n-inteligentn%C3%BDch-miest-a-regi%C3%B3nov-na-roky-2023-2026.pdf%20) [↑](#footnote-ref-4)